VENDIM

Nr. 235, datë 20.4.2022
PËR HAPJEN E PROCEDURËS SË PRANIMIT NË KATEGORINË E ULËT DHE TË MESME DREJTUESE EDHE PËR KANDIDATË TË TJERË JASHTË SHËRBIMIT CIVIL, PËR VITIN 2022

Në mbështetje të nenit 100 të Kushtetutës dhe të pikës 4, të nenit 26, të  ligjit nr. 152/2013, “Për nëpunësin civil”, të ndryshuar, me propozimin e Kryeministrit, Këshilli i Ministrave

VENDOSI:
1. Për vitin 2022, procedura e plotësimit të pozicioneve të lira të kategorisë së ulët dhe të mesme drejtuese, për të cilët lëvizja paralele është mbyllur pa fitues, të jetë e hapur edhe për kandidatë të tjerë nga jashtë shërbimit civil, që plotësojnë kushtet dhe kërkesat për vendet e lira.
2. Numri maksimal i pozicioneve, për të cilët do të përdoret procedura e përcaktuar në pikën 1, të këtij vendimi, është: 

a) 12 (dymbëdhjetë) pozicione për kategorinë e mesme drejtuese;

b) 36 (tridhjetë e gjashtë) pozicione për kategorinë e ulët drejtuese.
3. Pozicionet, në të cilat mund të konkurrojnë dhe kandidatë nga jashtë shërbimit civil, për nivelin e mesëm drejtues, gjithsej, 9, si edhe për nivelin e ulët drejtues, gjithsej, 26, përcaktohen në lidhjen nr. 1, që i bashkëlidhet  këtij vendimi dhe është pjesë përbërëse e tij.
Ky vendim hyn në fuqi pas botimit në Fletoren Zyrtare.

KRYEMINISTËR

Edi Rama

LIDHJA 1
POZICIONET NË TË CILAT MUND TË KONKURROJNË EDHE KANDIDATË NGA JASHTË SHËRBIMIT CIVIL
I- Niveli i mesëm drejtues dhe të barasvlershëm
1. Drejtor i përgjithshëm i Agjencisë Kombëtare të Financimit të Arsimit të Lartë, kategoria II-b;

2. Koordinator në Njësinë Ligjore të Koordinimit të Nismave Prioritare dhe të Acquis, në Departamentin Rregullator dhe të Përputhshmërisë, në Kryeministri, kategoria II-b;

3. Koordinator në Njësinë e Programimit të Akteve Rregullatore dhe RIA, në Departamentin Rregullator dhe të Përputhshmërisë, në Kryeministri, kategoria II-b;

4. Koordinator në Sektorin (Zyra) e Menaxhimit pranë Sekretarit të Përgjithshëm, në Kryeministri, kategoria II-b;

5. Koordinator në Zyrën e Koordinimit, në Agjencinë Shtetërore të Programimit Strategjik dhe Koordinimit të Ndihmës, kategoria II-b;

6. Zv.drejtor i përgjithshëm në Drejtorinë e Përgjithshme të Burgjeve, kategoria II-b;

7. Drejtor i Drejtorisë së Koncesioneve, Prokurimeve dhe Partneriteteve, në Drejtorinë e Përgjithshme Ekonomike dhe të Shërbimeve Mbështetëse, në Ministrinë e Shëndetësisë dhe Mbrojtjes Sociale, kategoria II-b;

8. Drejtor i Drejtorisë së Menaxhimit të Burimeve Njerëzore, në Drejtorinë e Përgjithshme Ekonomike dhe të Shërbimeve Mbështetëse, në Ministrinë e Shëndetësisë dhe Mbrojtjes Sociale, kategoria II-b;

9. Drejtor i Drejtorisë së Integrimit, Koordinimit, Marrëveshjeve dhe Asistencës, në Drejtorinë e Përgjithshme Rregullatore dhe Përputhshmërisë në Infrastrukturë dhe Energji, në Ministrinë e Infrastrukturës dhe Energjisë, kategoria II-b.
II- Niveli i ulët drejtues dhe të barasvlershëm
1. Përgjegjës i Sektorit të Prokurimeve, në Drejtorinë e Shërbimeve të Përgjithshme, në Drejtorinë e Përgjithshme Ekonomike dhe të  Mbështetëse, në Ministrinë e Arsimit dhe Sportit, kategoria III-a;

2. Përgjegjës i Sektorit të Inovacionit, në Drejtorinë e Jetësimit të Prioriteteve dhe Statistikave, në Drejtorinë e Përgjithshme të Zhvillimit për Arsimin dhe Sportin, në Ministrinë e Arsimit dhe Sportit, kategoria III-a;

3. Drejtor i Drejtorisë së Analizës dhe Monitorimit, në Agjencinë Kombëtare të Financimit të Arsimit të Lartë, kategoria III-a;

4. Përgjegjës i Sektorit të Marrëdhënieve Multilaterale, në Drejtorinë e Programeve Ndërkombëtare, në Agjencinë Kombëtare të Kërkimit Shkencor dhe Inovacionit, kategoria III-a/1;

5. Përgjegjës i Sektorit të Menaxhimit të Materialeve të Tepërta, në Drejtorinë e Miradministrimit të Pronave dhe Aseteve, në Drejtorinë e Përgjithshme Ekonomike dhe të Shërbimeve Mbështetëse, në Ministrinë e Mbrojtjes, kategoria III-a;

6. Koordinator në Njësinë Ligjore të Koordinimit të Nismave Prioritare dhe të Acquis, në Departamentin Rregullator dhe të Përputhshmërisë, në Kryeministri, kategoria III-a;

7. Koordinator në Njësinë e Programimit të Akteve Rregullatore dhe RIA, në Departamentin Rregullator dhe të Përputhshmërisë, në Kryeministri, kategoria III-a;

8. Koordinator në Drejtorinë e Menaxhimit të Sigurisë së Komunikimit, në Departamentin e Miradministrimit, në Kryeministri, kategoria III-a;

9. Koordinator në Drejtorinë e Menaxhimit të Sigurisë së Komunikimit, në Departamentin e Miradministrimit, në Kryeministri, kategoria III-a;

10. Koordinator në Drejtorinë e Menaxhimit të Sigurisë së Komunikimit, në Departamentin e Miradministrimit, në Kryeministri, kategoria III-a;

11. Përgjegjës i Sektorit të Monitorim-Kontrollit, në Drejtorinë e Menaxhimit të Burimeve Ujore, në Agjencinë e Menaxhimit të Burimeve Ujore, kategoria III-a/1;

12. Përgjegjës i Sektorit të Përfaqësimit Gjyqësor, në Drejtorinë e Miradministrimit të Burimeve Njerëzore, Aseteve dhe të Shërbimeve, në Drejtorinë e Përgjithshme Ekonomike dhe të Shërbimeve Mbështetëse, në Ministrinë e Drejtësisë, kategoria III-a;

13. Përgjegjës i Sektorit të Monitorimit të Projekteve IPA dhe Donatorëve në Fushën e Drejtësisë, në Drejtorinë e Projekteve në Fushën e Drejtësisë, në Drejtorinë e Përgjithshme të Politikave dhe Projekteve në Fushën e Drejtësisë, Integrimit dhe Negociatave, në Ministrinë e Drejtësisë, kategoria III-a;

14. Drejtor në Drejtorinë e Financës dhe të Shërbimeve Mbështetëse, në Drejtorinë e Përgjithshme të Shërbimit të Provës, kategoria III-a;

15. Përgjegjës i Sektorit të Politikave dhe Zhvillimit të Shërbimit Spitalor, në Drejtorinë e Politikave të  Shërbimit Spitalor, në Drejtorinë e Përgjithshme të Zhvillimit  për Shëndetësinë, në Ministrinë e Shëndetësisë dhe Mbrojtjes Sociale, kategoria III-a;

16. Përgjegjës i Sektorit të Projekteve dhe Inovacionit, në Drejtorinë e Jetësimit të Prioriteteve dhe Statistikave, në Ministrinë e Shëndetësisë dhe Mbrojtjes Sociale, kategoria III-a;
17. Përgjegjës i Sektorit të Analizave dhe Statistikave, në Drejtorinë e Jetësimit të Prioriteteve dhe Statistikave, në Ministrinë e Shëndetësisë dhe Mbrojtjes Sociale, kategoria III-a;
18. Përgjegjës i Sektorit të Programeve të Zhvillimit Urban, në Drejtorinë e Programeve të Zhvillimit të Transportit, Infrastrukturës dhe Zhvillimit Urban, në Drejtorinë e Përgjithshme të Politikave dhe Zhvillimit të Infrastrukturës dhe Territorit, në Ministrinë e Infrastrukturës dhe Energjisë, kategoria III-a;

19. Përgjegjës i Sektorit të Përgatitjes dhe Fizibilitetit të Projekteve në Fushën e Industrisë dhe Energjisë, në Drejtorinë e Konceptimit dhe Fizibilitetit të Projekteve të Industrisë dhe Energjisë, në Drejtorinë e Përgjithshme të Politikave dhe Zhvillimit të Industrisë dhe Energjisë, në Ministrinë e Infrastrukturës dhe Energjisë, kategoria III-a;

20. Përgjegjës i Sektorit të Prokurimeve, në Drejtorinë e Miradministrimit të Burimeve Njerëzore, Aseteve dhe të Shërbimeve, në Drejtorinë e Përgjithshme Ekonomike dhe të Shërbimeve Mbështetëse, në Ministrinë e Infrastrukturës dhe Energjisë, kategoria III-a;
21. Drejtor në Drejtorinë e Vlerësimit të Impaktit dhe Licencimit, në Agjencinë Kombëtare të Mjedisit, kategoria III-a;

22. Përgjegjës në Sektorin e Ankimimeve (apelim, ekzekutim dhe trajtim i penaliteteve), në Drejtorinë e Inspektim-Kontrollit, në Agjencinë Kombëtare të Mjedisit, kategoria III-a/1;

23. Përgjegjës i Sektorit të Komunikimit në Drejtorinë e Përgjithshme të Tatimeve, kategoria III-a/1;

24. Drejtor Rajonal i Drejtorisë Rajonale Tatimore Berat, kategoria III-a;

25. Përgjegjës i Sektorit të Administratës dhe Shërbimit, Dega Doganore Kukës (Morinë), kategoria III-a/1;

26. Kryetar i Degës Doganore Tre Urat Përmet, kategoria III-a/1.

